ארקנסו

ארקנסו () היא מדינה בארצות הברית. מקור שמה של המדינה באחד השבטים הילידיים שישבו במקום, שבט הקוואפה. השם הגיע לאנגלית דרך הצרפתית, ומכאן האיות המיוחד (סיומת as שמבוטאת o).

ארקנסו גובלת בלואיזיאנה בדרום, בטקסס בכיוון דרום-מערב, באוקלהומה במערב, במיזורי בצפון, ובטנסי ובמיסיסיפי במזרח.

 היסטוריה 
האירופאים הראשונים שהגיעו לארקנסו היו מגלה הארצות הספרדי, ארננדו דה סוטו ופמלייתו שהגיעו לאזור בשנת 1541.

ב-1673 יצאו המיסיונר הצרפתי ז'אק מארקט ומגלה הארצות הצרפתי-קנדי לואי ז'ולייה למסע במורד נהר המיסיסיפי שבמהלכו הגיעו לאזור ארקנסו והיו לאירופאים השניים לעשות כן לאחר 132 שנים. מסע זה סימן את תחילת התקופה הצרפתית באזור.

ב-1682, 9 שנים לאחר מסעם של מארקט וז'ולייה, עבר במקום מגלה הארצות הצרפתי לה סאל כחלק ממסעו השלישי בו שט אל שפך נהר המיסיסיפי. לה סאל היה זה שהכריז על ריבונות צרפת באזור ומאז נכללה ארקנסו בשטח לואיזיאנה הצרפתית.

ב-1686 הוקמה בארקנסו ההתיישבות האירופית הראשונה, ארקנסו-פוסט, בידי אנרי דה טונטי, עוזרו של לה סאל. יישוב זה היה נקודת מסחר עם האינדיאנים המקומיים בני שבט הקוואפה. בשנת 1748 שרדה ארקנסו-פוסט מתקפה של האינדיאנים משבט הצ'יקאסו.

בשנת 1762 עבר אזור ארקנסו יחד עם כל שאר לואיזיאנה שמערב למיסיסיפי מצרפת לספרד בהסכם פונטבלו. בשנת 1800 חזר השטח לשליטת צרפת בהסכם החלפת שטחים ושלוש שנים לאחר מכן מכר נפוליאון בונפרטה את שטחי המדינה לארצות הברית כחלק מרכישת לואיזיאנה. לאחר הרכישה התיישבו בארקנסו אמריקאים רבים דוברי אנגלית מהעבר השני של המיסיסיפי, רובם ממדינות הדרום שהביאו עימם את עבדיהם.

ב-1812 הופרד האזור מלואיזיאנה והפך לחלק מטריטוריית מיזורי. ב-1819 לאחר שמיזורי הביעה רצון להיהפך למדינה בפני עצמה נוצרה טריטוריית ארקנסו שכללה את שטחי מדינת ארקנסו וחלק ממדינת אוקלהומה. באותו הזמן הפכו דוברי האנגלית לרוב בארקנסו. בירת הטריטורייה הייתה ארקנסו-פוסט וב-1821 הוחלפה בליטל רוק.

ב-15 ביוני 1836 צורפה ארקנסו כמדינה ה-25 של ארצות הברית, ואחת מ-13 מדינות עבדות. בשנת 1860 הוערך כי 25% מתושבי המדינה הם עבדים.

בתחילת מלחמת האזרחים האמריקנית בחרה ארקנסו להישאר בברית האיחוד. המצב השתנה כאשר הנשיא אברהם לינקולן הורה לחיילים מארקנסו לדכא מרד בפורט סאמטר שבקרוליינה הדרומית. חודש לאחר הוראה זו, החליטה המדינה לחבור לקונפדרציית המדינות של אמריקה וללחום כנגד הצפון. בשל קרבתה לנהר המיסיסיפי, נחשבה ארקנסו למקום אסטרטגי מאוד עבור הקונפדרציה, אך בשנת 1863 נכבשה ליטל רוק על ידי האיחוד.

גאוגרפיה
ארקנסו ממוקמת בדרום ארצות הברית וגובלת במיזורי בצפון, בטנסי ובמיסיסיפי במזרח, בלואיזיאנה בדרום, בטקסס בדרום מערב ובאוקלהומה במערב. בארקנסו זורם נהר ארקנסו ממנו נבע שמה של המדינה.

ממשל ופוליטיקה

ארקנסו נחשבת למדינה שמרנית מאוד והמפלגה הרפובליקנית ניצחה בכל מערכות הבחירות לנשיאות ארצות הברית מאז שנת 2000. המדינה שולחת ארבעה נציגים לבית הנבחרים של ארצות הברית. כל חברי הקונגרס ושני הסנאטורים מהמדינה הם רפובליקניים.

הרשות המחוקקת של ארקנסו מורכבת משני בתים: הסנאט (35 נציגים) ובית הנבחרים של ארקנסו (100 נציגים). למפלגה הרפובליקנית רוב מובהק בשני הבתים.

בארקנסו, סגן המושל נבחר בנפרד מהמושל, ולכן שניהם יכולים להיות ממפלגה פוליטית שונה.

נשיא ארצות הברית לשעבר, ביל קלינטון, נולד בארקנסו וגם כיהן כמושל שלה.

החל מ-2023 מכהנת שרה האקבי סנדרס כמושלת המדינה, האישה הראשונה שמכהנת כמושלת ובתו של מייק האקבי, מושל ארקנסו לשעבר וכיום שגריר ארצות הברית בישראל.

 חלוקה מנהלית 
ארקנסו מחולקת ל־75 מחוזות:

 כלכלה 
ארקנסו היא אחת המדינות העניות ביותר בארצות הברית. היא מדורגת 49 מתוך 50 המדינות בהכנסה לנפש ($24,289) על פי מפקד האוכלוסין של 2005 ו-48 בהכנסה למשק-בית ($35,591). נכון לנובמבר 2016, אחוז האבטלה עומד על 4%.

דמוגרפיה

 קבוצות דתיות בארקנסו נוצרים פרוטסטנטים אוונגליסטים  46% פרוטסטנטים אחרים  24% קתולים  8% מורמונים  1% דתות אחרות מוסלמים  2% אחר  1% חסרי סיווג דתי  18% קבוצות גזעיות בארקנסו לבנים לא-היספאנים  74.5% שחורים  15.4% היספאנים  6.4% אסייתים  1.2% אמריקאים ילידים  1% מעורב  2.0% קבוצות מוצא אתני בארקנסו אירים  12.5% גרמנים  11.2% אמריקאים  10.9% אנגלים  9.8% צרפתים  2.3% הולנדים  1.7% שפות מדוברות בארקנסו אנגלית  93.1% ספרדית  5% אחר  1.9%

הערים הגדולות
 הערים הגדולות בארקנסו (נתוני 2013) דירוג  שם העיר  אוכלוסייה  חלק ממטרופולין 1  ליטל רוק  193,524  מרכז-ארקנסו 2  פורט סמית'  86,209  פורט סמית' 3  פאייטוויל  76,899  צפון-מערב-ארקנסו 4  ספרינגדייל 69,797  צפון-מערב-ארקנסו 5  ג'ונסבורו 67,263  ג'ונסבורו 6  נורת' ליטל רוק 62,304  מרכז-ארקנסו 7  קונוויי  58,909  מרכז-ארקנסו 8  רוג'רס  55,964  צפון-מערב-ארקנסו המטרופולינים הגדולים בארקנסו (נתוני 2014) דירוג  שם המטרופולין  אוכלוסייה  מיקום 1  ממפיס  1,343,230  צפון ארקנסו 2  מרכז-ארקנסו  729,135  מרכז ארקנסו 3  צפון-מערב-ארקנסו  501,653  צפון ארקנסו 4  פורט סמית' 279,592  מרכז ארקנסו 5  ג'ונסבורו 126,764  מרכז ארקנסו

השכלה

סמלי המדינה
 סמלי מדינת ארקנסו דגל  סמל  מוטו  כינוי דגל ארקנסוFlag of Arkansas  סמל ארקנסוSeal of Arkansas   מרכז|130px  מרכז|100px  "האדם שולט""Regnat populus"  "מדינת הטבע""The Natural State" עץ  פרח  ציפור  חיה אורן טדהPinus taeda  פרח התפוחMalus  חקיין צפוניMimus polyglottos  אייל פרדי לבן-זנבWhite-tailed deer מרכז|100px  מרכז|100px  מרכז|100px  מרכז|100px

 קישורים חיצוניים 




הערות שוליים

*
קטגוריה:ארצות הברית: מדינות
קטגוריה:טריטוריות שנרכשו